20 aasta pärast on tänases mõistes tööealine elanikkond Eestis viiendiku võrra väiksem. Pensionijärgne töötamine on siis pigem vajadus kui võimalus, ent kuivõrd me seda teadvustame? Mida peaksid tööandjad ja töötajad tegema, et tööelu saaks olla pikk, produktiivne ja õnnerikas? Alustame müütidest vanemaealiste töötajate kohta ja lõpetame kogemuste jagamisega mõlemalt poolelt.
Arutelu juht: Andero Uusberg, Tartu Ülikooli afektiivse psühholoogia vanemteadur
Osalejad: Kaire Tero (Rimi Eesti Food AS), Anu Einberg (Mooncascade), prof. Ain Heinaru (Tartu Ülikool), prof. Ruth Kalda (Tartu Ülikool), Liis Klaar (sotsioloog)
Korraldaja: Tartu ülikooli majandusteaduskonna juhtimise õppetool
Arutelu toimus 9. augustil Paides. Vabas õhus tehtud salvestusele lisavad värvi tuule puhumine, lehtede kahin ja vihma krabin.